Konrad ReijoWaara

Karl Konrad ReijoWaara (vuoteen 1906 Relander, 25. maaliskuuta 1853 Kokkola – 19. joulukuuta 1936 Helsinki) oli terveysvalistaja, lääkintöneuvos ja valtiopäivämies.

Henkilöhistoria
ReijoWaaran vanhemmat olivat apteekkari Carl Ulrik Relander ja Rosina Charlotta Borg ja puoliso vuodesta 1880 Ida Sofia Åhlberg (k. 1949). Hän valmistui filosofian kandidaatiksi 1874, lääketieteen lisensiaatiksi 1880 ja lääketieteen ja kirurgian tohtoriksi 1892 (väitöskirjan aihe oli Terveyshoidollisia tutkimuksia Haapajärven piirilääkäripiiristä). Vuodesta 1880 vuoteen 1887 hän toimi tehtaanlääkärinä Kymissä ja sitten piirilääkärinä 1887–1892 Haapajärvellä, 1892–1904 Oulussa ja 1904–1926 Helsingissä. Katovuosien aikaan 1902–1903 hän oli koko Oulun läänin lääkäri. 

Hän laati lukuisia kirjoituksia ja kirjasia ja piti esitelmiä terveydenhoidosta sekä julkaisi 1895 kirjan Lyhyt sairaanhoitajan opas I–II. Suuri osa hänen kirjoituksistaan ilmestyi Terveydenhoitolehdessä, jonka toimittaja hän oli 1889–1895 ja 1905–1918. Hän teki myös aloitteen Duodecim-seuralle samannimisen aikakauskirjan perustamisesta, jota hän toimitti 1885–1891. ReijoWaara oli kirkolliskokousedustaja 1903. Hän oli myös innokas raittiusmies, 1889–1899 hän oli ns. juomalakkoliikkeen aloitteentekijä ja johtaja. Lääkintöneuvoksen arvo hänelle myönnettiin 1905.

ReijoWaara oli porvarissäädyn Oulun edustaja valtiopäivillä 1897 ja 1899. Hän teki aloitteen muun muassa tuberkuloosiparantoloiden perustamiseksi. 

Lääkäriseura Duodecim on jakanut vuodesta 1978 alkaen vuosittain Konrad ReijoWaaran nimeä kantavan palkinnon ensisijaisesti käytännön lääkärintyöstä. Hänen kunniakseen nimetty silta yhdistää Biomedicum Helsinki -keskuksen kahta eri rakennusta Helsingin Meilahdessa.


Julkaisuja 
Nimellä Karl Konrad Relander:
 Duodecimin mallikokoelma Suomen lääkäreille ; toim. K. Relander. Suomalaisen Kirjallisuuden Seura, Helsinki 1888–1891
 Mitä voimme tehdä estääksemme tarttuvien tautien levenemistä?. Terveydenhoito-yhdistyksen lentokirjoja 2. Edlunf, Helsinki 1890
 Alkoholijuomain merkityksestä nautintoaineina ja lääkkeinä : kaksi esitelmää. Raittiuden ystäwien kirjasia n:o 47. Helsinki 1891
 Terveyshoidollisia tutkimuksia Haapajärven piirilääkäripiiristä. 1, Terveyteen vaikuttavien olosuhteiden ja tapojen ynnä yleisen terveyskannan valaisemiseksi Haapaveden kunnassa, väitöskirja. Tekijä, Kuopio 1892, näköispainos Duodecim, Helsinki 1992
 Isosta rokosta. Duodecim seuran kirjasia tarttumataudeista 4. Helsinki 1894, 2. uud. painos ja uudemmat nimellä Isostarokosta ja rokotuksesta. Helsinki 1912, 4. uud. painos 1915
 Koululääkärikysymyksen vaiheet Suomessa. Helsinki 1896
 Tilastollisia tietoja Suomen juomalakkolaisista vuonna 1898. Tekijä, Oulu 1898
 Yleistä terveyden hoitoa. Kyläläisten kirjasia 15. WSOY 1899
 Ruoan-valmistuksen perusteita ja ruoansulatus. Kansanvalistusseuran toimituksia 116. Helsinki 1901
 Miten on lääkintötilastomme saatava tarkoitustaan vastaavalle kannalle?. Helsinki 1902
 Lyhyt sairaanhoitajan opas : maaseutudiakonissoja ja -sairaanhoitajia sekä kodin sairaanhoitoa varten. 1 osa. Lilius ja Hertzberg, Helsinki 1903
 Lyhyt sairaanhoitajan opas : maaseutudiakonissoja ja -sairaanhoitajia sekä kodin sairaanhoitoa varten. 2 osa, Taudeista. Weilin ja Göös, Helsinki 1905
 Sananen kunnallis- ja terveyslautakunnan velvollisuuksista kulkutautien suhteen. Tampere 1911
 Tulirokko. Lääkintöhallitus, Helsinki 1918
Nimellä Konrad Reijo-Waara:
 Kolera-vaaran johdosta. Kyläläisten kirjasia : terveydenhoitosarja n:o 83. WSOY 1908
 Lapsen terveydenhoidosta ja kasvatuksesta huomioon pantavia seikkoja. Kyläläisten kirjasia : terveydenhoitosarja n:o 85. WSOY 1908
 Lasten hoitoa. Terveydenhoitoyhdistyksen lentokirjasia 17. Helsinki 1908
 Mikä on tauti ja mitkä terveenä pysymisen sekä taudeissa paranemisen edellytykset?. Kyläläisten kirjasia : terveydenhoitosarja n:o 87. WSOY 1908
 Miten voimme säilyä ennen-aikaiselta vanhenemiselta. Kyläläisten kirjasia : terveydenhoitosarja n:o 90. WSOY 1908
 Taudeista mahalaukussa ja suolistossa. Kyläläisten kirjasia : terveydenhoitosarja n:o 88. WSOY 1908
 Tautibakterit : ruumiimme terveyden vaarallisimmat viholliset. Kyläläisten kirjasia : terveydenhoitosarja n:o 86. WSOY 1908
 Haawojen hoitoa. Kyläläisten kirjasia 117. WSOY 1909
 Ihon karaisemisen merkityksestä hermovoiman säilymiselle sekä ihokiihotuksen parantavasta vaikutuksesta kolotusvaivoihin. Kyläläisten kirjasia : terveydenhoitosarja n:o 89. WSOY 1909
 Keuhkotaudista. Kyläläisten kirjasia 122. WSOY 1909
 Kotihoidossa soweliaimmat wesihoitomuodot. Kyläläisten kirjasia 125. WSOY 1909
 Lawantaudista ja lawantautisen hoidosta. Kyläläisten kirjasia 124. WSOY 1909
 Mikä täällä hätänä?. Kyläläisten kirjasia 119. WSOY 1909
 Miten on käytännöllinen terveydenhoitotyö järjestettävä?. Kyläläisten kirjasia : terveydenhoitosarja n:o 91. WSOY 1909
 Pakkasen kourissa, jäiden seassa ja lumen peitossa. Kyläläisten kirjasia 116. WSOY 1909
 Piirteitä terveydenhoitoaatteen kehityksestä Suomessa. Kyläläisten kirjasia : terveydenhoitosarja n:o 92. WSOY 1909
 Pistotaudeista ja niiden hoidosta. Kyläläisten kirjasia 121. WSOY 1909
 Päänkiwistystaudeista ja niiden hoidosta. Kyläläisten kirjasia 120. WSOY 1909
 Sisäiset werenvuodot ja ensimäiset toimenpiteet niiden pysähdyttämiseksi. Kyläläisten kirjasia 118. WSOY 1909
 Terveydenhoitolehden hakemisto 1889-1908 ; järjestänyt Konr. Reijo-Vaara. Duodecim-seura, Helsinki 1909
 Tuli- ja tuhkarokko ynnä niihin sairastuneiden hoidosta. Kyläläisten kirjasia 123. WSOY 1909
 Kertomus Suomen kansallisen terveysliiton synnystä, kehityksestä ja toiminnasta 1906-1910. Helsinki 1910
 Isorokko ja rokotus. Lääkintöhallitus, Helsinki 1926, 1930
 Katsaus toimintaan ja kehitykseen Helsingin piirilääkäripiirissä vv. 1904-1926. Helsinki 1926
 Tulirokko. Lääkintöhallitus, Helsinki 1926, 1931

Katso myös
 Haapaveden Opisto

Lähteet

Aiheesta muualla
 Konrad ReijoWaara 70 vuotta, Aikakauskirja Duodecim, no. 2–3, 1923.
 Terveydenhoitolehden vuosikerta 1910
 Relander, Konrad. Terveyshoidollisia tutkimuksia Haapajärven piirilääkäripiiristä: terveyteen vaikuttavien olosuhteiden ja tapojen ynnä yleisen terveyskannan valaisemiseksi Haapaveden kunnassa.  Helsinki: Duodecim, 1992. 214 s. + liitt. ISBN 951-8917-28-0 (näköispainos, alkuteos julkaistu Kuopiossa 1892)
 Konrad ReijoWaara -palkinto 

Suomalaiset lääkärit
Suomen suuriruhtinaskunnan porvarissäädyn valtiopäivämiehet 
Suomen evankelis-luterilaisen kirkon kirkolliskokousedustajat
Vuonna 1853 syntyneet
Vuonna 1936 kuolleet